rejauldu/bengali-wikipedia huggingface dataset:
আমির খান মুত্তাকি (পশতু : امیر خان متقی ; জন্ম : ২৬ ফেব্রুয়ারি, ১৯৭১ খ্রি.) হলেন একজন আফগান রাজনীতিবিদ ও তালেবান নেতা, যিনি ২০২১ সালের ৭ই সেপ্টেম্বর থেকে বর্তমান আফগানিস্তান ইসলামি আমিরাতের ভারপ্রাপ্ত পররাষ্ট্র মন্ত্রী হিসেবে দায়িত্ব পালন করছেন। তিনি তালেবানের কাতারের অফিসে তালেবান আলোচনাকারী দলের একজন গুরুত্বপূর্ণ সদস্য ছিলেন।   প্রাথমিক জীবন ও শিক্ষা  খান ১৯৭১ সালের ২৬ ফেব্রুয়ারি হেলমান্দ প্রদেশের একটি গ্রামে জন্মগ্রহণ করেন। তার পরিবারের শিকড় ছিল পাকতিয়া প্রদেশে। প্রাথমিক শিক্ষা তিনি একটি স্থানীয় স্কুল ও মসজিদে শেষ করেন। কিন্তু কমিউনিস্ট সৌর বিপ্লবের কারণে তাকে নিজের পরিবারের সাথে প্রতিবেশী পাকিস্তানে চলে যেতে হয়, যেখানে আমির খান একটি উদ্বাস্তু মাদ্রাসায় ভর্তি হন এবং আরবি ব্যাকরণ, যুক্তিবিদ্যা, অলঙ্কারশাস্ত্র, আইনশাস্ত্র, হাদিস ও তাফসিরের মত বিষয় অধ্যয়ন করেন।  আমির পাকিস্তানের খাইবার পাখতুনখোয়া প্রদেশের একটি ধর্মীয় প্রতিষ্ঠান দারুল উলূম হাক্কানিয়াতে তার উচ্চতর ইসলামি অধ্যয়ন চালিয়ে যান, যেখান থেকে অন্যান্য অনেক প্রভাবশালী তালেবান নেতা স্নাতক হয়েছেন।   রাজনৈতিক জীবন   আফগান জিহাদের সময় তিনি প্রাথমিকভাবে মৌলভি মোহাম্মদ নবী মুহাম্মদীর দলের অংশ ছিলেন; কিন্তু পরবর্তীকালে তালেবান আন্দোলনের আবির্ভাব হলে তিনি সেখানে যোগদান করেন  আমির তথ্য ও সংস্কৃতি মন্ত্রী হিসেবে ও জাতিসংঘের নেতৃত্বাধীন আলোচনায় ১৯৯৬–২০০১ তালেবান সরকারের প্রতিনিধি হিসেবে দায়িত্ব পালন করেন। সেই সময়ে একটি তালেবানপন্থী সূত্র বলে যে, তার "উদ্ভাবনী কার্যকলাপ" "তাদের শত্রুর ব্যাপক মিডিয়া আগ্রাসনের বিরুদ্ধে একটি পদ্ধতিগত জিহাদি প্রকাশনা যন্ত্র হিসেবে কাজ করছে"।  ২০২১ সালের ১৭ আগস্ট তালেবানের কাছে কাবুলের পতনের ঠিক পরেই, তিনি কাবুলে ছিলেন বলে জানা গিয়েছিল এবং তিনি একটি সরকার গঠনের বিষয়ে আবদুল্লাহ আবদুল্লাহ এবং হামিদ কারজাইয়ের মত অ-তালেবান রাজনীতিবিদদের সাথে কথা বলছেন বলে প্রচারিত হয়। তালেবান বাহিনী ২০২১ সালের মে মাসে শুরু হওয়া আফগান সরকারের বিরুদ্ধে একটি সামরিক অভিযানের অংশ হিসেবে ২০২১ সালের ১৫ আগস্ট আফগানিস্তানের রাজধানী কাবুল দখল করে এর নিয়ন্ত্রণ নিয়েছিল।  ২০২১ সালের ১৫ আগস্ট কাবুলের দখল নিয়ে পূর্ণ ক্ষমতায় আসার তিন সপ্তাহ পর ৭ সেপ্টেম্বর তালেবান একটি নতুন "ভারপ্রাপ্ত" সরকারের প্রথম সদস্যদের নাম ঘোষণা করে এবং আমির খান মুত্তাকিকে তখন আফগানিস্তানের ভারপ্রাপ্ত পররাষ্ট্রমন্ত্রী নিযুক্ত করা হয়েছে।  ২০২১ সালের ডিসেম্বরে আমির খান আফগানিস্তানের প্রতিনিধি হিসাবে মুসলিমবিশ্বের পররাষ্ট্রমন্ত্রীদের নিয়ে আয়োজিত ইসলামি সহযোগিতা সংস্থার কাউন্সিলের একটি অধিবেশনে যোগ দিয়েছিলেন। অধিবেশনে অতিথি প্রতিনিধি হিসেবে চীন, রাশিয়া এবং মার্কিন যুক্তরাষ্ট্রের সাথে ৫৭ টি দেশের প্রতিনিধিগণ উপস্থিত ছিলেন। আফগানিস্তান-পাকিস্তান সীমান্ত অঞ্চলে আইএসআইএসের হুমকির বিষয়ে তিনি পাকিস্তানের প্রধানমন্ত্রী ইমরান খানের সাথে আলোচনা করেন।   রচনা  ২০০৪ সালের দিকে তিনি একটি বই লিখেছিলেন, যা তালেবান নেতৃত্ব দ্বারা নিষিদ্ধ হয়। নেতৃত্ব ধারণা করে যে, এর কিছু তথ্য জনসমক্ষে প্রচার করা যাবে না।   আরও দেখুন   হিবাতুল্লাহ আখুন্দজাদা  সুহাইল শাহিন  মোহাম্মদ হাসান আখুন্দ  আব্দুল লতিফ মনসুর   তথ্যসূত্র   বিষয়শ্রেণী:তালেবান সরকারের মন্ত্রী বিষয়শ্রেণী:তালেবান নেতা বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি
গৌরীপুর-শ্যামগঞ্জ-মোহনগঞ্জ রেলপথ বাংলাদেশের একটি মিটারগেজ রেলপথ। যা বাংলাদেশ রেলওয়ের অধীনে পরিচালিত ও রক্ষণাবেক্ষণ করা হয়। এই রেলপথটি ময়মনসিংহ-গৌরীপুর-ভৈরব রেলপথের একটি শাখা রেলপথ।  ইতিহাস ১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।  স্টেশন তালিকা গৌরীপুর-শ্যামগঞ্জ-মোহনগঞ্জ রেলপথে থাকা স্টেশনগুলো হচ্ছে: গৌরীপুর জংশন রেলওয়ে স্টেশন শ্যামগঞ্জ জংশন রেলওয়ে স্টেশন হিরনপুর রেলওয়ে স্টেশন চল্লিশানগর রেলওয়ে স্টেশন নেত্রকোণা রেলওয়ে স্টেশন নেত্রকোণা কোর্ট রেলওয়ে স্টেশন বাংলা রেলওয়ে স্টেশন ঠাকুরকোনা রেলওয়ে স্টেশন বারহাট্টা রেলওয়ে স্টেশন অতিতপুর রেলওয়ে স্টেশন মোহনগঞ্জ রেলওয়ে স্টেশন  (শ্যামগঞ্জ জংশন-জারিয়া ঝাঞ্জাইল রেলপথ) শ্যামগঞ্জ জংশন রেলওয়ে স্টেশন জালশুকা রেলওয়ে স্টেশন পূর্বধলা রেলওয়ে স্টেশন জারিয়া ঝাঞ্জাইল রেলওয়ে স্টেশন।  শাখা লাইন শ্যামগঞ্জ জংশন-জারিয়া ঝাঞ্জাইল রেলপথ গৌরীপুর-শ্যামগঞ্জ-মোহনগঞ্জ রেলপথের শ্যামগঞ্জ রেলওয়ে স্টেশন থেকে কংস নদী সংলগ্ন জারিয়া ঝাঞ্জাইল স্টেশন পর্যন্ত এই লাইন অবস্থিত।  তথ্যসূত্র  বিষয়শ্রেণী:বাংলাদেশের মিটারগেজ রেলপথ
জিন্নাহ স্টেডিয়াম পাকিস্তানের ইসলামাবাদের একটি বহু-ক্রীড়ার স্টেডিয়াম। এটি বর্তমানে ফুটবল ম্যাচগুলির জন্য বেশি ব্যবহৃত হয়। স্টেডিয়ামের ধারণক্ষমতা হল ৪৮,২০০।  এই স্টেডিয়ামটি ১৯৭০-এর দশকে নির্মিত হয়েছিল। স্টেডিয়ামটি পুনর্নির্মাণ করা এবং ২০০৪ সালে সাফ গেমসের জন্য ব্যবহৃত হয়। খেলার মাঠটির চারদিকে একটি দোড়ানোর পর রয়েছে যেটি অ্যাথলেটিকরা ব্যবহার করতে পারেন।  এটিতে ২০০৪ দক্ষিণ এশীয় গেমস ও ২০১৪ সাফ মহিলা চ্যাম্পিয়নশিপের সকল ম্যাচ অনুষ্ঠিত হয়েছে।  এটিতে ২০১৬ ও ২০১৭ কায়েদ-ই-আজম আন্ত প্রাদেশিক যুব গেমস আয়োজন করা হয়।  তথ্যসূত্র  বিষয়শ্রেণী:পাকিস্তানের ক্রীড়া মাঠ বিষয়শ্রেণী:পাকিস্তানের ফুটবল মাঠ বিষয়শ্রেণী:মুহাম্মদ আলী জিন্নাহর স্মারক বিষয়শ্রেণী:ইসলামাবাদে ক্রীড়া বিষয়শ্রেণী:১৯৭০-এ পাকিস্তানে প্রতিষ্ঠিত
তিব্বত জাতীয় ফুটবল দল () হচ্ছে আন্তর্জাতিক ফুটবলে তিব্বতের প্রতিনিধিত্বকারী পুরুষদের জাতীয় দল, যার সকল কার্যক্রম তিব্বতের ফুটবলের সর্বোচ্চ নিয়ন্ত্রক সংস্থা তিব্বতীয় জাতীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা এশিয়ান ফুটবল কনফেডারেশনের সদস্যপদ লাভ করেনি। ২০০১ সালের ৩০শে জুন তারিখে, তিব্বত প্রথমবারের মতো আন্তর্জাতিক খেলায় অংশগ্রহণ করেছে; ডেনমার্কের কোপেনহেগেনে অনুষ্ঠিত উক্ত ম্যাচে তিব্বত গ্রিনল্যান্ডের কাছে ৪–১ গোলের ব্যবধানে পরাজিত হয়েছে।  পালজোর স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় তিব্বতে অবস্থিত। বর্তমানে এই দলের ম্যানেজারের দায়িত্ব পালন করছেন পেনপা সেরিং এবং অধিনায়কের দায়িত্ব পালন করছেন সালগাওকারের মধ্যমাঠের খেলোয়াড় কার্মা সেওয়াং।  ফিফা এবং এশিয়ান ফুটবল কনফেডারেশনের সদস্যপদ না থাকার ফলে তিব্বত এপর্যন্ত একবারও ফিফা বিশ্বকাপ এবং এএফসি এশিয়ান কাপে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে তিব্বত এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে ২০১৮ কনিফা বিশ্ব ফুটবল কাপে ১২তম স্থান অধিকার করা।  তেনজিন সামদুপ, দাওয়া তাশি, কার্মা সেওয়াং, সেরিং ওয়াংচুক এবং তাশি সামফেলের মতো খেলোয়াড়গণ তিব্বতের জার্সি গায়ে মাঠ কাঁপিয়েছেন।  র‌্যাঙ্কিং ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে তিব্বতের কোন স্থান নেই। অন্যদিকে, বিশ্ব ফুটবল এলো রেটিংয়ে তিব্বতের সর্বোচ্চ অবস্থান হচ্ছে ১৭২তম (যা তারা ১৯৭২ সালে অর্জন করেছিল) এবং সর্বনিম্ন অবস্থান হচ্ছে ২২৭। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:  বিশ্ব ফুটবল এলো রেটিং  তথ্যসূত্র  বহিঃসংযোগ     কনিফা-এ তিব্বত জাতীয় ফুটবল দল   বিষয়শ্রেণী:তিব্বত জাতীয় ফুটবল দল বিষয়শ্রেণী:এশিয়ার জাতীয় ফুটবল দল বিষয়শ্রেণী:চীনে ফুটবল
সৈয়দ ইশতিয়াক আহমেদ জাফরি (২৯ শে মার্চ ১৯৩৯-৮ জুলাই, ২০২০), তাঁর মঞ্চের নাম জগদীপ নামে তিনি বেশি পরিচিত , তিনি একজন ভারতীয় চলচ্চিত্র অভিনেতা এবং কৌতুক অভিনেতা, যিনি ৪০০ এরও বেশি ছবিতে অভিনয় করেছেন।https://www.imdb.com/name/nm0415556/  জগদীপ শিশু শিল্পী হিসেবে তাঁর অভিনয় কর্মজীবন শুরু করেন,বিআর চোপড়া এর গুলি আফসানা তারপর আব দিল্লি ডোর নহি, মত চলচ্চিত্রে শিশু শিল্পী হিসেবে চলচ্চিত্রে কাজ করতে গিয়ে কে এ আব্বাস এর মুন্না, গুরু দত্তের আর পার থেকে, বিমল রায় এর দো বিঘা জমিন এবং এভিএম এর হাম পাঞ্চি এক ডাল কে। হাম পঞ্চি এক দল কে এর পরে, তিনি বিভিন্ন চরিত্রে অভিনয়ের জন্য প্রশংসা পেয়েছিলেন। পণ্ডিত জওহরলাল নেহেরু হম পাঞ্চি এক ডাল কে তে তার দুর্দান্ত অভিনয়ের জন্য জগদীপের কাছে তাঁর ব্যক্তিগত কর্মীর মাধ্যমে উপহার পাঠিয়েছিলেন।  তিনি এভিএম এর ভাবী, বারখা এবং বিন্দা, এবং আরো কয়েকটি ছবিতে প্রধান চরিত্রে অভিনয়ের মাধ্যমে মুল অভিনেতা হিসেবে পথচলা শুরু করেন। ব্রহ্মচারী চলচ্চিত্র থেকেই তিনি নিজেকে কৌতুক অভিনেতা হিসাবে প্রতিষ্ঠিত করেছিলেন। এসময় চলচ্চিত্রের কিছু হিট গানে তিনি নন্দার বিপরীতে জুটিবদ্ধ হয়ে চিত্রায়ন করেছিলেন।  তিনি অনেক হরর মুভিতে বিশেষত রামসে ব্রাদার্সের প্রকল্পগুলিতে তাঁর অভিনয়ের জন্যও বেশ পরিচিত। তিনি পুরান মন্দির এবং থ্রিডি সম্রীর মতো বিখ্যাত হিট ছবিতে অভিনয় করেছিলেন।   ব্যক্তিগত জীবন  বলিউড অভিনেতা জাভেদ জাফেরি এবং টেলিভিশন প্রযোজক/পরিচালক নাভেদ জাফরির সহ, জগদীপের দ্বিতীয় স্ত্রী নাজিমার আরও একটি মেয়ে (মুসকান জাফরি) সন্তান রয়েছে।   নির্বাচিত চলচ্চিত্র   YearFilmRole2012Gali Gali Chor HaiPolice constable2009Life PartnerFardeen's Client2007Bombay To GoaLatif Khekada2000Kahin Pyaar Na Ho JaayeDrunkard at the bar (Prem's future as described by his friend Jackie Shroff)1998China GateSubedar Ramaiyah1996Hasina Aur NaginaPaplu1994Andaz Apna ApnaBankelal Bhopali1992Insaan Bana Shaitan1991Phool aur KaanteSir1991Khooni PanjaMurlimonohar Nautangki1988ShahenshahSeth Jee1986Baat Ban jaye1984Purana MandirMacchar Singh (Dacoit)1980QurbaniMohammad Ali1980Morcha1980Phir Wohi RaatKrupachand Reswani1980Kali GhataCook1980Ek Baar KahoHanuman Singh1979SurakshaaKhabari1979Yuvraajpart of King’s staff1978Swarg NarakVinod's friend1977Agent VinodChandu alias James Bond, agent Vinod's comical side-kick1977AainaMusic instructor1975SholaySoorma bhopali a comical wood trader1974BidaaiShankar Lal1972Gora Aur KalaMunna Singh / Chunni Singh1970Saas Bhi Kabhi Bahu ThiSaas Bhi Kabhi Bahu Thihttps://www.imdb.com/title/tt0284443/Kanhaiya1970FudduMahesh1970KhilonaMahesh1968Teen BahuraniyanMahesh1967NaunihalKavi1959Barkhaa1957BhabhiBaldev "billu"1956Kismet Ka Khel1954Aar PaarElaichi1954MunnaClown boy1953Laila MajnuChild / young Kaif (Majnu)mischievous school boy1951AfsanaChild in theatre play  মৃত্যু তিনি ৮ জুলাই, ২০২০, ভারতের মুম্বই মৃত্যুবরণ করেন।  তথ্যসূত্র    বহিঃসংযোগ         রেডিফ.কম-এ খবর  বিষয়শ্রেণী:ভারতীয় শিশু অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় শিয়া মুসলিম বিষয়শ্রেণী:মুসলিম পুরুষ কৌতুকাভিনেতা বিষয়শ্রেণী:১৯৩৯-এ জন্ম বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় কৌতুকাভিনেতা বিষয়শ্রেণী:২০২০-এ মৃত্যু
নিকিতা আরিয়া পালেকার (মাঝে মাঝে শুধুমাত্র সুপ্রিয়া নামেও পরিচিত) হলেন একজন ভারতীয় টেলিভিশন উপস্থাপক, পরিচালক, মডেল, অভিনেত্রী, ভিজে এবং শাস্ত্রীয় নৃত্যশিল্পী। তিনি বিশ্বজুড়ে বেশ কয়েকটি টেলিভিশন অনুষ্ঠান এবং সরাসরি অনুষ্ঠানের উপস্থাপনা করেছেন। এছাড়াও তিনি বেশ কয়েকটি বিজ্ঞাপনে মডেল হিসেবে, প্রাইম টাইম বিজ্ঞাপনে এবং ফিচার চলচ্চিত্রে কাজ করেছেন।   প্রারম্ভিক জীবন  নিকিতা আরিয়া পালেকর ভারতের মহারাষ্ট্রের বোম্বেতে জন্মগ্রহণ করেছেন। তাঁর পরিবারের প্রায় সকলে চিকিৎসা ক্ষেত্রের সাথে জড়িত। মাত্র ৫ বছর বয়সে, তিনি রাশিয়ান কালচারাল সেন্টার থেকে রুশ ব্যালে এবং শ্রীভারতালয় নৃত্য স্কুল থেকে ধ্রুপদী দক্ষিণ এশীয় ভরতনাট্যম নৃত্যের পেশাদার প্রশিক্ষণ গ্রহণ শুরু করেন। মাত্র ৭ বছর বয়সে, তিনি তাঁর গুরু পদ্মশ্রী সুধারানী রঘুপতির সাথে জাতীয় টেলিভিশন নেটওয়ার্কের ধ্রুপদী নৃত্যভিত্তিক একটি তথ্যচিত্রে উপস্থিত হওয়ার মাধ্যমে সর্বপ্রথম টেলিভিশনে উপস্থিত হন। মাত্র ১২ বছর বয়সে, তিনি নতুন দিল্লির মানব সম্পদ মন্ত্রণালয়ের সংস্কৃতি সম্পদ ও প্রশিক্ষণ কেন্দ্র দ্বারা প্রদত্ত নৃত্যের জন্য বৃত্তি পেয়েছেন। আন্তর্জাতিক নৃত্যের ধরনের প্রতি গভীর আগ্রহ নিয়ে তিনি লন্ডন এবং নিউ ইয়র্কের ব্যালে, জ্যাজ, বলরুম এবং সমসাময়িক অন্যান্য নৃত্য বিষয়ে অধ্যয়ন এবং প্রশিক্ষণ করতে গ্রহণ করতে গিয়েছিলেন।   কর্মজীবন  নিকিতা অর্থনীতি বিষয় নিয়ে স্নাতক এবং আন্তর্জাতিক ব্যবসা ও অর্থায়ন বিষয় নিয়ে স্নাতকোত্তর সম্পন্ন করেছেন। তিনি গ্লোবাস এবং হিস্টাইলের মতো জনপ্রিয় আঞ্চলিক পোশাক প্রতিষ্ঠানের পাশাপাশি জন আব্রাহাম, দিনো মোরিয়া এবং ফ্লেউর জাভিয়েরের মতো বিখ্যাত মডেলদের সাথে ফ্যাশন অনুষ্ঠানে কাজ করেছেন এবং মডেলিংকেই নিজের কর্মজীবন হিসাবে বেছে নিয়েছিলেন। তিনি কীর্তিলাল কালিদাস ডায়মন্ড জুয়েলার্সের শো-স্টপারও ছিলেন।  মডেলিংয়ের দিনগুলোতে বিজ্ঞাপন নির্মাতারা তাঁকে আবিষ্কার করে, রিগলেস চুইং গাম, এসিসি সিমেন্টস, কল্যাণ সিল্কস, সরাভানা স্টোরসের গোল্ড অ্যান্ড ডায়মন্ড জুয়েলারী, বিবেক ও কো সুপারস্টার, ভিডিওকন ওয়াশিং মেশিন, ফ্র্যাঞ্চ অয়েল এনএইচ এবং অমৃতাঞ্জন সহ বেশ কয়েকটি বিজ্ঞাপনে মডেল হওয়ার সুযোগ করে দিয়েছিল। তিনি পর্দার পাশাপাশি পর্দার পিছনেরও বেশ কিছু কাজ করেছেন; যার মধ্যে, অনুষ্ঠানের অবস্থান নির্ণয় এবং স্টুডিও ফটোশুট পরিকল্পনা এবং সেট ডিজাইনের ধারণা দেওয়া অন্যতম।  তিনি জনপ্রিয় টেলিভিশন চ্যানেলগুলোর কাছ থেকে বেশ কয়েকটি অনুষ্ঠান এবং অনুষ্ঠানে উপস্থাপনের জন্য প্রস্তাব পেয়েছিলেন। তিনি দুবাই, সিঙ্গাপুর, মালয়েশিয়া, অস্ট্রেলিয়া, হংকং এবং শ্রীলঙ্কায় অনুষ্ঠিত স্ক্রিন অ্যাওয়ার্ডস, সিনেমা এক্সপ্রেস অ্যাওয়ার্ডস, সিঙ্গাপুরে আইটিএফএ ফিল্ম অ্যাওয়ার্ডস, মিস ইন্ডিয়া দক্ষিণের (যেখানে মিস ইউনিভার্স সুস্মিতা সেন বিচারকদের প্যানেলে বিচারক হিসেবে ছিলেন) মতো বেশ কয়েকটি সরাসরি সেলিব্রিটি অনুষ্ঠানের উপস্থাপনার দায়িত্ব পালন করেছেন।  নিকিতা আরিয়া কন্নড় চলচ্চিত্র মজনু-এর প্রধান চরিত্রে অভিনয় করেছেন, যা সমালোচকদের দ্বারা প্রশংসিত হয়েছে।Link to film on YouTube  আরও দেখুন  ভারতীয় চলচ্চিত্র অভিনেত্রীদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মুম্বইয়ের নারী মডেল বিষয়শ্রেণী:ভারতীয় কণ্ঠাভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী
thumb|আর্গাইল মোজা thumb|লেস পলের আর্গাইল মোজা মোজা () হল এক ধরনের পায়ে পরিহিত কাপড়।এটি জুতার ভেতরে বা খালি পায়ে পরা হয়।  গঠন এটি মূলত কাপড়ের তৈরী।মোজার উপরিভাগ এবং ভেতরের ভাগ দেখতে হুবহু বুট জুতার মতো।কিন্তু জুতা আর মোজার মধ্যে পার্থক্য হল মোজা কাপড়ের তৈরী কিন্তু জুতা কাপড়ের তৈরী নয়।  ব্যবহার এটি সাধারণত কোথাও বেড়াতে যেতে বা কোনো বিশেষ জায়গায় যেতে পরিধান করা হয়।এটি পায়ের সৌন্দর্য বৃদ্ধি করে আবার পা কে শীত থেকে বাঁচায়।অনেকে এটি পরে ফুটবল বা দৌড়াতে হয় এমন খেলা খেলে থাকেন।এটি পা কে বিভিন্ন ধূলাবালি থেকে রক্ষা করে এবং পা কে সুন্দর রাখে।অনেকে পায়ে ব্যান্ডেজ ধরে রাখতে মোজা ব্যবহার করেন। ইসলাম ধর্মে মোজার উপর মাসেহ করা জায়েজ। কেননা মোজাও এক প্রকারের ঔষধ।ওজু করার তরীকা  তথ্যসূত্র   বহিঃসংযোগ    মোজার জাদুঘর, ঐতিহাসিক মোজা মোজার জাদুঘর    বিষয়শ্রেণী:পাদুকা আনুষঙ্গিক বিষয়শ্রেণী:হোসিয়ারি বিষয়শ্রেণী:পোশাকের ইতিহাস বিষয়শ্রেণী:শীতের পোশাক
নাবিক্সিমলস (USAN, United States Adopted Names Council: Statement on a non-proprietary name বাণিজ্য নাম স্যাটিভেক্স) হল একটি নির্দিষ্ট গাঁজার নির্যাস যা ২০১০ সালে যুক্তরাজ্যে একটি বোটানিকাল ড্রাগ হিসাবে অনুমোদিত হয়েছিল। নিউরোপ্যাথিক ব্যথা, স্প্যাস্টিসিটি, অত্যধিক মূত্রাশয় এবং মাল্টিপল স্ক্লেরোসিসের অন্যান্য উপসর্গ উপশম করার উদ্দেশ্যে নাবিক্সিমলস একটি মুখের স্প্রে হিসাবে বিক্রি করা হয়; এটি ইউকে কোম্পানি জিডব্লিউ ফার্মাসিউটিক্যালস দ্বারা তৈরি করা হয়েছিল।  Multiple Sclerosis Trust. October 2014 Sativex (nabiximols) - factsheet ২০১৯ সালে এটি প্রস্তাব করা হয়েছিল যে স্প্রে প্রয়োগের পরে, নাবিক্সিমলগুলি লালা প্রবাহের মাধ্যমে মৌখিক মিউকোসা থেকে ধুয়ে ফেলা হয় এবং পাকস্থলী থেকে পরবর্তী শোষণের সাথে পেটে প্রবেশ করানো হয়।   নাবিক্সিমলস হল একটি সমন্বিত ওষুধ যা রচনা, গঠন এবং মাত্রায় প্রমিত। এর প্রধান সক্রিয় ক্যানাবিনয়েড উপাদানগুলি হল ক্যানাবিনয়েডস: টেট্রাহাইড্রোকানাবিনল (টিএইচসি) এবং ক্যানাবিডিওল (সিবিডি)। প্রতিটি স্প্রে ২.৭ মিলি টিএইচসি ও ২.৫ মিলি সিবিডি ডোজ প্রদান করে।  মে ২০০৩ সালে জিডব্লিউ ফার্মাসিউটিক্যালস এবং বেয়ার গাঁজা-ভিত্তিক ওষুধের নির্যাস পণ্যের জন্য একটি একচেটিয়া বিপণন চুক্তিতে প্রবেশ করে, যা স্যাটিভেক্স মার্কার নামে বাজারজাত করা হবে। "বায়ার যুক্তরাজ্যে স্যাটিভেক্স বাজারজাত করার একচেটিয়া অধিকার পেয়েছে। এছাড়াও, বেয়ারের কাছে ইউরোপীয় ইউনিয়নের অন্যান্য দেশ এবং বিশ্বের অন্যান্য দেশগুলিতে বিপণনের অধিকার নিয়ে আলোচনা করার জন্য সীমিত সময়ের জন্য বিকল্প রয়েছে।"  এপ্রিল ২০১১-এ, জিডব্লিউ নোভার্টিসকে এশিয়ায় (চীন ও জাপান বাদে), আফ্রিকা এবং মধ্যপ্রাচ্যে (ইসরায়েল বাদে) নাবিক্সিমলের বাণিজ্যিকীকরণের অধিকারের লাইসেন্স দেয়।    আরো দেখুন    মেডিকেল গাঁজা  নাবিলোন  দ্রোনাবিনল  হর্টফার্ম বিভি   তথ্যসূত্র    বহিঃসংযোগ    জিডব্লিউ ফার্মাসিউটিক্যালস ওয়েবসাইট বিষয়শ্রেণী:গাঁজার ঔষধীয় ব্যবহার বিষয়শ্রেণী:গঞ্জিকাজাত যৌগ বিষয়শ্রেণী:সংমিশ্রণ ওষুধ
ঘাসান মাসুদ ); হলেন একজন সিরীয় পরিচালক এবং অভিনেতা। মধ্যপ্রাচ্য ও পশ্চিমা উভয় মিডিয়াতেই তিনি আরবি ও ইংরেজি ভাষাতে বেশ কিছু উল্লেখযোগ্য চরিত্রে সফলতার সাথে অভিনয় করে খ্যাতি ও প্রশংসা লাভ করেছেন। এর মধ্যে পাইরেটস অব দ্য ক্যারেবিয়ানঃ অ্যাট ওয়ার্ল্ডস এন্ড চলচ্চিত্রে আম্মান্ড দ্য কোরসায়ার চরিত্রে, কিংডম অব হেভেন চলচ্চিত্রে ইসলামিক মহাবীর সালাউদ্দিন চরিত্রে এবং সর্বশেষ ওমর (টেলিভিশন ধারাবাহিক) এ ইসলামের খলিফা আবু বকর চরিত্র রূপদান করেন।  তথ্যসূত্র  বহিঃসংযোগ  Official Website  বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দামেস্কের ব্যক্তি
মরহুম ব্রিগেডিয়ার জেনারেল (প্রাক্তন) মোহাম্মদ আবেদ মিয়া , কচুয়া উপজেলার মনোহরপুর গ্রামের এক সভ্রান্ত মুসলিম পরিবারে জন্ম গ্রহণ করেন। তিনি বাংলাদেশ সেনা বাহিনীর একজন সৎ, নিষ্ঠাবান ঊর্ধ্বতন কর্মকর্তা ছিলেন। তিনি ব্রিগেডিয়ার জেনারেল পদে থাকাকালীন সময় বাংলাদেশ সেনা বাহিনীর বিভিন্ন গুরুত্ত্ব পূর্ণ পদে দায়্যিত্ত্ব পালন করেন। তিনি বাংলাদেশ সেনা বাহিনীর ৮১ পদাতিক বাহিনীর পরিচালক, সশস্র বাহিনী বোর্ডের পরিচালক, বাংলাদেশ আনসার ও ভিডিপি এর মহাপরিচালক (ভারপ্রাপ্ত) ছিলেন। তিনি ২০০৮ সালের ১লা সেপ্টম্বর ঢাকা সিএমএইচ -এ চিকিৎসারত অবস্থায় মৃত্যুবরণ করেন।  বিষয়শ্রেণী:চাঁদপুর জেলার ব্যক্তি
থাম্ব|প্রবাহিত ধোঁয়া কণা পার্শ্ববর্তী গ্যাসের গতিবিধি নির্দেশ করে সাধারণ তাপমাত্রায় যেসব পদার্থ বায়বীয় অবস্থায় থাকে তাদেরকে গ্যাস বলা হয়। এটি সাধারণভাবে পদার্থের একটি ত্রিমাত্রিক অবস্থা হিসেবেই গণ্য হয়। উপরন্তু এটি পদার্থের একটি ভৌত অবস্থা মাত্র, কারণ চাপ বাড়িয়ে এবং তাপমাত্রা কমিয়ে একে তরলে এবং পরবর্তিতে কঠিনেও পরিণত করা যায়।http://physics.aps.org/articles/v2/94  গ্যাসের উদাহরণ হল :- H2, N2, O2, CO2 ইত্যাদি। থাম্ব|গ্যাসীয় পদার্থের গতি তত্ত্ব।    বৈশিষ্ট্য  বিভিন্ন গ্যাসের স্বতন্ত্র বৈশিষ্ট্যসম্ভার থাকলেও সকল গ্যাসের কিছু সাধারণ বৈশিষ্ট্য রয়েছে। এগুলো হল -  গ্যাসের ঘনত্ব কম এবং সংকোচন ক্ষমতা   (Compressibility) উচ্চ। এ কারণে গ্যাসকে অল্প চাপ প্রয়োগের মাধ্যমেই অনেক সংকুচিত করা যায়।  গ্যাসের সম্প্রসারণ ক্ষমতা (Expansibility) খুবই বেশি। যেকোন পাত্রে গ্যাস রাখলে তা অতি দ্রুত সমস্ত পাত্রে ছড়িয়ে পড়ে।  গ্যাসের ব্যাপন ক্ষমতা অত্যধিক। দুই বা ততোধিক গ্যাস পরস্পরের মধ্যে অতি দ্রুত পরিব্যপ্ত হয়ে সমসত্ত্ব মিশ্রণ তৈরি করে।  সকল গ্যাসই সেটিকে যে পাত্রে রাখা হয় তার দেয়ালে সমানভাবে চাপ প্রয়োগ করে।  কঠিন ও তরল পদার্থের তুলনায় গ্যাসের আপেক্ষিক আয়তন অনেক বেশি। গ্যাসের অণুগুলোর মধ্যে আন্তঃআণবিক স্থান যথেষ্ট বেশি থাকে এবং এদের অণুগুলোর মধ্যেকার আন্তঃআণবিক বল নেই বললেই চলে।   চাপ এবং আয়তন   পাত্রের দেয়ালের প্রতি একক ক্ষেত্রফলের উপর গ্যাসীয় অণুগুলোর প্রযুক্ত বলকে গ্যাসের চাপ বলে। এই চাপের ধর্ম এবং একক সাধারণ চাপের মতই। তবে এই ক্ষেত্রে বায়ুমন্ডলীয় চাপ এককটি বেশ ব্যবহৃত হতে দেখা যায়। গ্যাসের চাপ প্রকাশে ব্যবহৃত বিভিন্ন এককগুলো হচ্ছে :-  বায়ুমণ্ডলীয় চাপ (atmospheric pressure)  প্যাসকেল (pascal) - চাপের আন্তর্জাতিক একক  টর (torr)  বার (bar)  পাত্রস্থিত গ্যাসীয় অনুসমূহের স্বাধীনভাবে চলাচলের মাধ্যমে দখলীকৃত সর্বমোট স্থান অর্থাৎ অণুগুলো কর্তৃক দখলকৃত জায়গাকেই গ্যাসের আয়তন বলে। গ্যাসের কোন নির্দিষ্ট আয়তন নেই। এ কারণে গ্যাস যে পাত্রে অবস্থান করে সেই পাত্রের আয়তনকেই গ্যাসের আয়তন ধরা হয়। তথ্যসূত্র  বিষয়শ্রেণী:অজৈব রসায়ন বিষয়শ্রেণী:গ্যাস বিষয়শ্রেণী:পদার্থের দশা
thumb|260px|শাশ্বতবাদের ধারণার দৃষ্টান্ত, একজন লোককে তার কুকুরকে হাঁটতে দেখায়। পৃষ্ঠার নিচ থেকে শীর্ষে স্ন্যাপশটগুলির সিরিজের মাধ্যমে সময় অগ্রসর হয়। সময়ের সাধারণ জ্ঞানের দৃষ্টিতে, এই চারটি তাৎক্ষণিকের প্রতিটি একের পর এক বিদ্যমান থাকবে। শাশ্বতবাদ অনুসারে, এই চারটি তাৎক্ষণিক সবই সমানভাবে বিদ্যমান। শাশ্বতবাদ হলো স্থান ও সময়ের দর্শনে সময়ের  সত্তাতত্ত্বীয় প্রকৃতির প্রতি দৃষ্টিভঙ্গি, যা মনে করে যে সময়ের সমস্ত অস্তিত্ব সমানভাবে বাস্তব, বর্তমানবাদ বা সময়ের ক্রমবর্ধমান প্রতিবন্ধক মহাবিশ্ব তত্ত্বের বিপরীতে, যেখানে অন্তত ভবিষ্যত অন্য সময়ের মতো নয়। শাশ্বতবাদের কিছু রূপ সময়কে স্থানের সাথে একই রকম সত্তাতত্ত্ব দেয়, মাত্রা হিসাবে, বিভিন্ন সময় বিভিন্ন স্থানের মতো বাস্তব,  এবং ভবিষ্যৎ ঘটনাগুলি "ইতিমধ্যেই আছে" একই অর্থে অন্যান্য স্থানগুলি ইতিমধ্যেই সেখানে আছে, এবং সময়ের কোন বস্তুবাচকতা প্রবাহ নেই।  এটিকে কখনও কখনও "প্রতিবন্ধক সময়" বা "প্রতিবন্ধক মহাবিশ্ব" তত্ত্ব হিসাবে উল্লেখ করা হয় কারণ এটি অপরিবর্তিত চার-মাত্রিক "প্রতিবন্ধক" হিসাবে স্থান-কালের বর্ণনার কারণে,সময়ের সাথে সাথে সংশোধিত ত্রিমাত্রিক স্থান হিসাবে বিশ্বকে দেখার বিপরীতে।   তথ্যসূত্র    গ্রন্থপঞ্জি   Smart, Jack. "River of Time". In Anthony Kenny. Essays in Conceptual Analysis. pp. 214–215.  van Inwagen, Peter (2008). "Metaphysics." Stanford Encyclopedia of Philosophy.  বহিঃসংযোগ             বিষয়শ্রেণী:সময়ের তত্ত্ব বিষয়শ্রেণী:পদার্থবিজ্ঞানের দর্শন
: পাতাটির জন্য এমএফডি এর মনোনয়ন 30px আপনার তৈরি করা : পাতাটিতে , অপসারণের-এর জন্য মনোনীত হয়েছে। এই বিষয়ে আপনার মতামতকে স্বাগত জানাই; আপনি Wikipedia:Miscellany for deletion/-এ আপনার মন্তব্য যোগ করে আলোচনায় অংশগ্রহণ করতে পারেন এবং অনুগ্রহ করে নিশ্চিত হন [[ [WP:SIG|আপনার মন্তব্যে স্বাক্ষর করুন]] চারটি টিন্ডা চিহ্ন দিয়ে (~~~~)। আলোচনার সময় আপনি :-এর বিষয়বস্তু সম্পাদনা করতে পারেন তবে পৃষ্ঠার শীর্ষ থেকে অপসারণ টেমপ্লেটটি মুছে ফেলবেন না। ধন্যবাদ।
কাঞ্চনমালা ১৯৯৯ সালে স্বপন সাহা পরিচালিত বাংলা ভাষায় তৈরীকৃত এবং কলকাতায় মুক্তি প্রাপ্ত একটি রোমান্টিক চলচ্চিত্র। যাতে প্রধান চরিত্রে ছিলেন ওমর সানি ও অঞ্জু ঘোষ।  অভিনয়শিল্পী   ওমর সানি (কাঞ্চন)  অঞ্জু ঘোষ (মালা)  শুভেন্দু চট্টোপাধ্যায়  রমা গুহ  রাহুল চক্রবর্তী  সৌমিত্র চট্টোপাধ্যায়  দুলাল লাহিড়ী  সুভাষিস মুখার্জি   তথ্যসূত্র   বহিঃসংযোগ  বিষয়শ্রেণী:১৯৯৯-এর চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:স্বপন সাহা পরিচালিত চলচ্চিত্র
বাগদাদ মেট্রো () হলো ইরাকের রাজধানী বাগদাদের জন্য একটি প্রস্তাবিত দ্রুতগামী উড়াল রেলপথ ব্যবস্থা। এটি বাগদাদ এলিভেটেড ট্রেন (বিইটি) নামেও পরিচিত। ২০২৩ সালে কাজ শুরু হয়ে ২০২৭ সাল নাগাদ এর নির্মাণকাজ সম্পন্ন করার কথা রয়েছে। রাজধানী শহরের যানজট নিরসনে ২.৫ বিলিয়ন মার্কিন ডলারের প্রকল্পটি বাস্তবায়নের জন্য ফ্রান্সের অ্যালস্টম ও দক্ষিণ কোরিয়ার হিয়ুন্দাই গ্রুপের সাথে চুক্তি করা হয়েছে।   ইতিহাস   উৎস  সাদ্দাম হুসাইন ১৯৮৩ সালে বহু বিলিয়ন ডলার ব্যয়ে বাগদাদের যানজট নিরসনে একটি সাবওয়ে প্রকল্পের কাজ হাতে নেন। কিন্তু ইরাক–ইরান যুদ্ধের কারণে সেই প্রকল্পটি বাস্তবায়িত হয়নি।  ২০০২ সালের ডিসেম্বর মাসে মার্কিন প্রতিরক্ষা সচিব ডোনাল্ড রামসফেল্ড “মাটির নিচে মাইলের পর মাইল সুড়ঙ্গ”-এর উল্লেখ করেন, যা সাদ্দাম হুসাইনের বিরুদ্ধে জাতিসংঘের গণবিধ্বংসী অস্ত্রের মজুদ তদন্তের পথে বাধা হয়ে দাঁড়িয়েছিল। ইরাকে বন্দি বিজ্ঞানী হুসেইন আল শাহরিস্তানি সিবিএসের ৬০ মিনিটস অনুষ্ঠানে দেওয়া এক সাক্ষাৎকারে বলেন, “এখন আমাদের বিশ্বাস এখানে ১০০ কিলোমিটারের বেশি দীর্ঘ বহুস্তরবিশিষ্ট জটিল সুড়ঙ্গপথের অস্তিত্ব রয়েছে।”  ২০০৩ সালের ইরাক যুদ্ধের পর সবুজ অঞ্চল সৃষ্টিকরণ এবং গাড়ির মালিকানা নীতিমালার শিথিলকরণের কারণে বাগদাদের ট্রাফিকব্যবস্থার দ্রুত অবনমন ঘটে। ২০০৮ সালের নভেম্বর মাসে বাগদাদের মেয়র সাবির আল ইসাউই ২ লাইনবিশিষ্ট বাগদাদ মেট্রোর জন্য ৩ বিলিয়ন মার্কিন ডলারের অধিক তহবিলের ঘোষণা করেন। এর মধ্যে একটি লাইন সদর শহরকে (পূর্ব নাম আস-সাউরা বা সাদ্দাম সিটি) আজমিয়ার সাথে এবং অপর লাইনটি বাগদাদ শহরের মূল কেন্দ্রকে পশ্চিম শহরতলির সাথে যুক্ত করবে। প্রতিটি লাইনে ২০টি করে স্টেশনের পরিকল্পনা নেওয়া হয়েছিল। ২০১১ সালের ফেব্রুয়ারি মাসে কেন্দ্রীয় বাগদাদ থেকে উত্তর শহরতলির আজমিয়া, আল-হুররিয়া, কাজিমিয়া ও শা’আব পর্যন্ত ২৫ কিলোমিটার লাইন নির্মাণের জন্য অ্যালস্টমের সাথে চুক্তি করা হয়। পরবর্তীতে ২০১১ সালেই ইরাক সরকার বাগদাদ–বসরা দ্রুতগামী রেললাইনের পরিকল্পনা, নির্মাণ ও পরিচালনার জন্য অ্যালস্টমের সাথে একটি সমঝোতা স্মারক স্বাক্ষর করে।   উন্নয়ন  ২০১৭ সালে মেট্রো রিপোর্ট-এ বাগদাদ ও বসরায় শহুরে রেল প্রকল্পের জন্য ইরাক সরকার ও অ্যালস্ট্রমের সমঝোতা স্মারক চুক্তির সংবাদ প্রকাশিত হয়। এতে বাগদাদে ২০ কিলোমিটার হালকা রেলপথ নির্মাণের কথা রয়েছে, যা বাগদাদকে মুস্তানসিরিয়া, শা’আব, ওয়াজিরিয়া, আলসারাফিয়া সেতু, আল-খাজুমিয়া, আল-মুসান্না বিমানবন্দর ও আল্লাউইর সাথে যুক্ত করবে।  ২০১৯ সালে জানা যায় ফরাসি-দক্ষিণ কোরীয় প্রতিষ্ঠানের গ্রুপ ২.৫ বিলিয়ন মার্কিন ডলারের প্রকল্পের প্রারম্ভিক কাজ ২০২০ সালে শুরু করবে।  ২০২০-২১ ও পরবর্তী ২০২২ সালের বাজেটে প্রকল্পের জন্য যথেষ্ট অর্থবরাদ্দ নিশ্চিন্ত হওয়ার পর ২০২২ সালের দ্বিতীয় চতুর্থাংশে প্রকল্পের কাজ শুরু করে ২০২৭ সালের মধ্যে সমাপ্ত করার ঘোষণা দেওয়া হয়। প্রকল্প সংশ্লিষ্ট কাজে ফ্রান্সের অ্যালস্টম ও দক্ষিণ কোরিয়ার হিয়ুন্দাই গ্রুপের সাথে চুক্তির পরপরই এই ঘোষণা দেওয়া হয়।  ২০২২ সালের ডিসেম্বর মাসে ইরাকের পরিবহন মন্ত্রণালয় ২০২৩ সালের জাতীয় বাজেটে মেট্রোর জন্য বরাদ্দের উল্লেখ করে। ১৪টি স্টেশন ও ৩১ কিলোমিটার দৈর্ঘ্যবিশিষ্ট মেট্রোর নির্মাণকাজ ২০২৩ অথবা ২০২৪ সালে শুরু করার ঘোষণা দেওয়া হয়।   তথ্যসূত্র   বিষয়শ্রেণী:বাগদাদের পরিবহন বিষয়শ্রেণী:ইরাকের রেল পরিবহন বিষয়শ্রেণী:প্রস্তাবিত দ্রুতগামী গণপরিবহন ব্যবস্থা
মারিয়া দেল পিনো ই কালভো-সোতেলো (জন্ম ১৯৫৬/৫৭) একজন স্পেনীয় ধনকুবের এবং প্রয়াত ধনকুবের রাফায়েল দেল পিনো ই মোরেনোর জ্যেষ্ঠ সন্তান, যিনি ফেরোভিয়াল প্রতিষ্ঠা করেছিলেন।   তথ্যসূত্র   বিষয়শ্রেণী:স্পেনীয় শতকোটিপতি বিষয়শ্রেণী:নারী শতকোটিপতি বিষয়শ্রেণী:জীবিত ব্যক্তি বিষয়শ্রেণী:১৯৫০-এর দশকে জন্ম বিষয়শ্রেণী:২০শ শতাব্দীর স্পেনীয় নারী ব্যবসায়ী বিষয়শ্রেণী:২১শ শতাব্দীর স্পেনীয় নারী ব্যবসায়ী বিষয়শ্রেণী:২০শ শতাব্দীর স্পেনীয় ব্যবসায়ী বিষয়শ্রেণী:২১শ শতাব্দীর স্পেনীয় ব্যবসায়ী